In Dei nomine. Ego infanta donna Urraka, regis domni Adefonsi filia, et totius Galletie domina, vobis abbati domno Ugoni et omnibus monacis Cluniacensibus, in Domino Deo salutem. Amen. Placuit michi liberali animo, nullo cogente imperio, sed mea propria voluntate atque consilio patris mei, imperatoris domni Adefonsi, facere Domino Deo et Sancto Petro Cluniacensi, et vobis, dompno abbati Ugoni et omnibus monacis ejusdem monasterii hanc cartulam donationis de illo monasterio de Palombario cum omnibus ajunctionibus, tam ecclesiis quam etiam laicalibus sibi pertinentibus. Ego infanta domna Urracka suprascripta dono atque offero vobis illud monasterium suprascriptum pro anima mariti mei comitis domni Raimundi et pro remedio animæ meæ et parentum meorum, ut habeatis et possideatis et secundum vestram voluntatem de eo faciatis. Ita de hodie die vel tempore de juri meo ablato vestro dominio sit tradito et concesso; habeatis vos illud et omnes successores vestri evo perenni et secula cuncta. Amen. Si quis tamen de meis posterioribus, tam propinquis quam extraneis, aliquid contra vos dixerit, vel vobis de illo monasterio auferre voluerit, quod minime fieri credo, imprimis duplicet quantum calumpniaverit et insuper decem auri talenta. Post hæc sit excommunicatus in secula seculorum, donec ad emendationem veniat. Facta cartula donationis sub era millesima Ca Xa VIIa et que est VIII kalendas marcii. Ex omni gente regali, infanta domna Urraka totius Galletie domina et imperatoris domni Adefonsi filia et Constantiæ reginæ nata, hanc cartulam fieri jussi, et hoc meum signum facere precepi. (Monogramme.) Didacus Conpostellane sedis et æcclesiæ beati Jacobi apostoli episcopus secundus confirmavit. Mauricius Bragalense sedis episcopus confirmavit. Didacus Auriense sedis episcopus confirmavit. Abbas Petrus Celle Nove confirmavit. Petrus notarius infante domine U. confirmavit. (Monogramme du notaire.)